CELEX: 62014CN0042
Language: el
Date: 2014-01-27 00:00:00
Title: Υπόθεση C-42/14: Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 27 Ιανουαρίου 2014 — Minister Finansów κατά Wojskowa Agencja Mieszkaniowa w Warszawie

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/19
            
         Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 27 Ιανουαρίου 2014 — Minister Finansów κατά Wojskowa Agencja Mieszkaniowa w Warszawie
   (Υπόθεση C-42/14)
   2014/C 135/21
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγων: Minister Finansów
   
      Καθού: Wojskowa Agencja Mieszkaniowa w Warszawie
   
      Προδικαστικά ερωτήματα
   
   
               1)
            
            
               Έχουν οι διατάξεις του άρθρου 14, παράγραφος 1, του άρθρου 15, παράγραφος 1, και του άρθρου 24 παράγραφος 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), την έννοια ότι υφίστανται παραδόσεις ηλεκτρικής ενέργειας, θερμότητας και νερού, καθώς και παροχές υπηρεσιών αποκομιδής απορριμμάτων από πλευράς του εκμισθωτή προς τον μισθωτή ως άμεσο χρήστη των εν λόγω αγαθών και υπηρεσιών, όταν τα εν λόγω αγαθά και υπηρεσίες παραδίδονται στον μισθωμένο χώρο από εξειδικευμένους προς τούτο τρίτους, και ο εκμισθωτής αποτελεί το συμβαλλόμενο μέρος των επιμέρους συμβάσεων, που μετακυλίει απλώς το σχετικό κόστος στον μισθωτή ως πραγματικό χρήστη των εν λόγω αγαθών και υπηρεσιών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Το κόστος που προκύπτει λόγω της χρήσεως της ηλεκτρικής ενέργειας, της θερμότητας, της υδρεύσεως και της αποκομιδής απορριμμάτων από τον μισθωτή του χώρου, αυξάνειν τη βάση επιβολής του φόρου (μίσθωμα) κατά την έννοια του άρθρου 73 της οδηγίας 2006/112 στην περίπτωση της παροχής υπηρεσίας εκμισθώσεως ή συνιστούν οι αναφερόμενες παραδόσεις αγαθών και παροχές υπηρεσιών διακριτές παροχές από την υπηρεσία εκμισθώσεως χώρου;
            
         
      (1)  ΕΕ L 347, σ. 1.